**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: 1) ārvalstnieku piesaiste vadošā pētnieka un pētnieka pienākumu izpildei, lai nodrošinātu atvasinātas publiskas personas - Zinātnisko institūciju reģistrā reģistrētas zinātniskās institūcijas saistību izpildi zinātniski pētnieciska projekta īstenošanai Latvijā, pamatojoties uz attiecīgas atvasinātas publiskas personas uzaicinājuma un noslēgta darba līguma pamata;2) augstākās izglītības ieguves procesa organizēšanai attālināti tiem 1. kursa ārvalstu studējošiem bakalaura un maģistra līmenī, kuri pirmo reizi studijas Latvijas augstskolās un koledžās uzsāks 2020./2021. akadēmiskā gada pavasara semestrī un 2021./2022. akadēmiskā gada rudens semestrī.Risinājums: atvasinātas publiskas personas, kas ir Zinātnisko institūciju reģistrā reģistrētas zinātniskās institūcijas uzņemto saistību izpilde zinātniski pētnieciska projekta ietvaros un 1. kursa ārvalstu studējošiem bakalaura un maģistra līmenī augstākās izglītības ieguves nodrošināšana.Izmaiņas stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) izstrādāts, pamatojoties uz Covid-19 infekcijas izplatības pārvaldības likuma 4. panta 8. un 9. punktu, Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pašreizējās situācijas problemātika: Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360):(1) nenosaka tiesības piesaistīt ārvalstnieku atvasinātām publiskām personām - Zinātnisko institūciju reģistrā reģistrētajām zinātniskajām institūcijām (turpmāk – zinātniska institūcija), lai nodrošinātu zinātniskas institūcijas uzņemto saistību izpildi zinātniski pētnieciska projekta ietvaros, ārvalstniekam, izpildot vadošā pētnieka vai pētnieka pienākumus uz darba līguma pamata;(2) MK noteikumi Nr.360 27.2.2.apakšpunkts nosaka, ka ne vēlāk kā divas nedēļas pirms 2020./2021. akadēmiskā gada sākuma informē ārvalsts reflektantu un studējošo par šajos noteikumos minētajām prasībām, tai skaitā par pašizolācijas nosacījumiem. Taču ir nepieciešams noteikt, ka tas attiecināms nevis uz visu 2020./2021. akadēmiskā gadu bet uz katru studiju semestri;(3) MK noteikumi Nr.360 nenosaka ārvalstu studējošiem, kuri studijas uzsāks pēc 2021. gada 1.janvāra, augstākās izglītības studiju programmu apguves pirmo semestri (tai skaitā pārbaudījumi) īstenot attālināti un praktiskās daļas apguvi, ja tāda paredzēta pirmajā semestrī, pārcelt uz citu studiju semestri, izņemot ārvalstu studējošos medicīnas rezidentūras programmās. Zinātnisko institūciju reģistrs ietilpst Nacionālās zinātniskās darbības informācijas sistēmā <https://sciencelatvia.lv/#/pub/hom>.Iemesls šādai problēmai bija izveidojusies dēļ tā, ka ārvalstnieki, kas ir pētnieki un zinātnieki, netika minēti *Padomes Ieteikumu (ES) 2020/912 (2020. gada 30. jūnijs) par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu*[[1]](#footnote-1) 2.pielikumā, kurā noteiktas īpašas ceļotāju kategorijas, kas veic būtiskas funkcijas vai kam ir būtiskas vajadzības un dalībvalstis minētajiem ceļotājiem var ieviest papildu drošības pasākumus, it īpaši tad, ja viņi ceļo no augsta riska reģiona. Viena no īpašajām ceļotāju kategorijām ir minēta pielikuma xi) punktā - augsti kvalificēti trešo valstu darba ņēmēji, ja viņu darbaspēks ir nepieciešams no ekonomiskā viedokļa un darbu nevar atlikt vai veikt ārzemēs. Lai nodrošinātu skaidru izpratni, kas tiek saprasts ar minēto īpašo kategoriju ar *Komisijas 2020.gada 28.oktobra Paziņojumu Eiropas Parlamentam un Padomei “Covid-19 Norādījumi par personām, kuras atbrīvotas no pagaidu ierobežojuma nebūtiskiem ceļojumiem uz ES, saistībā ar Padomes 2020. gada 30. jūnija Ieteikuma 2020/912 īstenošanu*” [[2]](#footnote-2) ir skaidrots, ka: šī īpašā kategorija attiecas uz darba ņēmējiem, kuri ir trešo valstu valstspiederīgie un kuri sava augstā prasmju un īpašu zināšanu līmeņa dēļ ir nepieciešami, lai veicinātu ES ekonomikas atveseļošanu pēc Covid-19 pandēmijas. Tas var ietvert personas, kuru pieteikums atļaujas saņemšanai saskaņā ar Zilās kartes direktīvu 2009/50, IKT direktīvu 2014/66, Direktīvu 2016/801 (kā pētniekiem) vai saskaņā ar valsts shēmu kvalificētiem migrantiem ir ticis apstiprināts, bet kurām līdz šim ieceļošanas aizlieguma dēļ bija liegts ieceļot Eiropas Savienībā. Pamatojoties uz atsauksmēm, kas saņemtas no dalībvalstīm*, tam būtu jāietver, arī eksperti, pētnieki un zinātnieki* un trešo valstu valstspiederīgie, kuri ceļo darījumdarbības nolūkā (tostarp tirdzniecības gadatirgu un izstāžu apmeklēšana, pieņemšanas testi un iekšēja apmācība jaunu ieguldījumu projektu nodošanai ekspluatācijā Eiropas Savienībā (ekonomiskie apsvērumi)), ja ceļojumu nevar atlikt vai darījumdarbību nevar veikt no ārvalstīm. Turpat minēts, ka iespējamie pierādījumi varētu būt: darba līgums, darba atļauja vai apliecinājums par tiesībām uz nodarbinātību, darba devēja apstiprinājums par ceļojuma nepieciešamību u.c. Ievērojot minēto, ar projektu ir nepieciešams papildināt MK noteikumus Nr.360 ar jaunu 37.15.apakšpunktu, ar kuru nosaka, ka MK noteikumu Nr.360 36.punktā noteiktais aizliegums (No 2020. gada 10. jūnija ir aizliegta personu un transportlīdzekļu kustība caur Eiropas Savienības ārējās robežas robežšķērsošanas vietām no/uz centra tīmekļvietnē publicētajām valstīm, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, izņemot kravu pārvadājumus.) nav attiecināms uz ārvalstnieku un viņa ģimenes locekļiem (ja darba tiesisko attiecību termiņš ar ārvalstnieku ir plānots vairāk kā 6 mēneši), kas ierodas Latvijā, lai izpildītu vadošā pētnieka un pētnieka pienākumus zinātniskas institūcijas uzaicinājuma un šī uzaicinājuma nepieciešamība ir saistīta ar attiecīgas zinātniskās institūcijas nepieciešamību izpildīt uzņemtās saistības, īstenojot zinātnisko pētījuma projektu.Ar šādu uzaicinātu ārvalstnieku zinātniskā institūcija slēdz darba līgumu, pamatojoties uz kura, viņš piedalās attiecīgas zinātniskās institūcijas saistību izpildē par zinātniski pētnieciska projekta īstenošanu, ārvalstniekam uzrādot dokumentu, ka viņam veikta laboratoriskā izmeklēšana Covid-19 infekcijas diagnostikai ne agrāk kā trīs dienas pirms ierašanās Latvijas Republikas teritorijā un Covid-19 infekcija tajā nav noteikta. Papildus minētajam, pēc ierašanās Latvijas Republikas teritorijā ārvalstnieks un tās ģimenes locekļi ievēro MK noteikumu Nr.360 56.punktā noteikto pašizolāciju, kamēr nav veikta laboratoriskā izmeklēšana Covid-19 diagnostikai un saņemts negatīvs testa rezultāts. Ārvalstnieks un tās ģimenes locekļi veic atkārtotu laboratorisko izmeklēšanu Covid-19 diagnostikai attiecīgi septītajā dienā pēc ārvalstnieka un tās ģimenes locekļu izbraukšanas no valsts, kas ir centra tīmekļvietnē publicētā valsts, uz kuru ir attiecināmi īpašie piesardzības un ierobežojošie pasākumi. Ne vēlāk kā 24 stundas pēc ierašanās Latvijas Republikas teritorijā ārvalstnieks iesniedz uzaicinājumu izsniegušajai institūcijai apliecinājumu, kuru tā iznīcina 30 dienas pēc darba tiesisko attiecību izbeigšanas ar ārvalstnieku, ka ārvalstnieks un viņa ģimenes locekļi:1) ievēros šo noteikumu 56.punktā noteiktās pašizolācijas prasības līdz brīdim, kad ir veikta šajā punktā minētā atkārtotā laboratoriskā izmeklēšana Covid-19 diagnostikai un ir saņemts negatīvs testa rezultāts, iesniedzot šī fakta apliecinošu dokumenta kopiju (pēc pieprasījuma uzrāda oriģinālu) atvasinātas publiskas personas, ar kuru noslēgts darba līgums, noteiktajai atbildīgajai personai; 2) ievēros visus ierobežojumus, kas noteikti Covid-19 infekcijas izplatības novēršanai Latvijas Republikas teritorijā;3) uzturēšanās laikā Latvijas Republikas teritorijā novēros savu veselības stāvokli un informēs atvasinātas publiskas personas, ar kuru noslēgts darba līgums, noteikto atbildīgo personu, ja parādīsies kādas akūtas elpceļu infekcijas slimības pazīmes (klepus, paaugstināta ķermeņa temperatūra (drudzis), elpas trūkums). Covid-19 infekcijas izplatība Latvijā un pasaulē nemazinās un atsevišķos pasaules reģionos un valstīs, t.sk. Latvijā turpina pieaugt, bet augstskolām un koledžām ir būtiski uzsākt studiju procesa organizēšanu 2020./2021. akadēmiskā gada pavasara semestrī, lai nodrošinātu studiju procesa uzsākšanu tiem studējošiem, kas tikai uzsāks studijas.  Ņemot vērā epidemioloģiskos apstākļus Latvijā un lai iespējami mazinātu kontaktus klātienē, studiju process pirmā kursa ārvalstu studentiem, kas tiks uzņemti 2020./2021. akadēmiskā gada pavasara semestrī un 2021./2022. akadēmiskā gada rudens semestrī ir organizējams attālināti, jo studiju pirmā kursa semestrī parasti tiek apgūti ievadkursi un pamata studiju kursi, kurus var organizēt un īstenot attālināti. Tāpat ir būtiski novērst augstskolu un koledžu dažādās interpretācijas par nepieciešamību daļu studiju procesa organizēt klātienē, t.sk. minot laboratorijas darbus sociālo zinātņu programmā (vadībzinātne).  Ārvalstu studējošie, kas uzņemti pirmajā kursā, ir saistīti gan ar ceļošanas plānošanu, gan savlaicīgu vīzu pieprasījumu iesniegšanu un izskatīšanu Latvijas Republikas vēstniecībās un konsulārajos dienestos, tādēļ šo noteikumu projekta pieņemšana ir būtiska, lai pirmā kursa ārvalstu studējošie varētu plānot savas studijas, kā arī attālinātajās studijās pirmajā kursā varētu pilnībā pārliecināties par savu izvēloto motivāciju studēt attiecīgajā studiju programmā un/ vai augstskolā un koledžā. Šā gada 29.jūnijā ES Padome ir apstiprinājusi rekomendācijas “Padomes ieteikums (ES) 2020/912 (2020. gada 30. jūnijs) par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu, kuru II pielikumā ir noteikts, ka studenti ir iekļaujami kategorijā “būtiski ceļotāji” (*essential travellers*) arī no tām valstīm, ja ar šīm valstīm to epidemioloģiskās situācijas dēļ ir noteikti ceļojumu ierobežojumi. Ar augstskolas rakstisku apliecinājumu no augstskolas, ja tas attiecināms, augstskolas noteiktajai studiju procesa praktiskās daļas apguvei un klīniskai praksei rezidentūrā Latvijā caur Eiropas Savienības ārējo robežu varēs turpināt iebraukt tie pilna laika studenti, kas imatrikulēti 2019./2021. studiju gadā un agrāk, un 2020./21/ studiju gada rudens, kā arī apmaiņas studējošie, ja augstākās izglītības iestāde šādu apmaiņu organizē klātienē. Augstskolām ir pienākums aktīvi komunicēt un savlaicīgi informēt katru uzņemto ārvalstu studentu gan par studija procesa organizēšanu attālināti, gan prasībām studiju mācīšanās rezultātu sasniegšanā, gan iespējami sniegt informatīvo atbalstu un uzturēt nepārtrauktu komunikāciju ar studējošiem.(4) Izglītības iestādēm 2020./2021.mācību gada pirmajā semestrī bija jāpielāgojas mainīgajai epidemioloģiskajai situācijai un nepārtraukti jāveic izmaiņas mācību procesā, tostarp jānodrošina attālinātas mācības atsevišķiem izglītojamiem vai klasēm. Tādējādi šobrīd ir izveidojusies situācija, ka pat vienas izglītības iestādes vienā klašu grupā var būt būtiski atšķirīgs ne vien apgūtais mācību priekšmetu (kursu) saturs, bet arī izglītojamo iegūto summatīvo vērtējumu skaits. Jaunais valsts pamatizglītības un vispārējās vidējās izglītības standarts neparedz semestra vērtējumu izlikšanu, tomēr 2020./2021.mācību gadā tas ir attiecināms tikai uz 1., 4., 7. un 10.klasēm, savukārt pārējās klasēs ir izliekams pirmā semestra vērtējums. Ņemot vērā minēto un izglītības iestādes patstāvību izglītības programmas īstenošanā, piedāvāts noteikt, ka vispārējās izglītības ieguvē 2020./2021.mācību gadā 2., 3., 5., 6., 8., 9., 11. un 12. klasē mācību priekšmetā (kursā) izglītības iestāde varēs patstāvīgi pieņemt lēmumu par pirmā semestra vērtējuma izlikšanas nepieciešamību minētajās klasēs. Ja izglītības iestāde pieņems lēmumu par pirmā semestra vērtējuma neizlikšanu, tad vērtējumu mācību priekšmetā būs jānosaka ņemot vērā 2020./2021. mācību gadā iegūtos summatīvos vērtējumus. Ievērojot minēto, ar projektu ir paredzēts:1) precizēt MK noteikumu Nr.360 27.2.2.apakspunktu, nosakot, ka ne vēlāk kā divas nedēļas pirms studiju semestra sākuma informē ārvalsts reflektantu un studējošo par šajos noteikumos minētajām prasībām, tai skaitā par pašizolācijas nosacījumiem;2) papildināt MK noteikumus Nr.360 ar jaunu 27.2.6.apakspunktu, nosakot, ka ārvalstu studējošiem, kuri studijas uzsāks pēc 2021. gada 1.janvāra, augstākās izglītības studiju programmu apguves pirmo semestri (tai skaitā pārbaudījumi) īsteno attālināti un praktiskās daļas apguvi, ja tāda paredzēta pirmajā semestrī, pārceļ uz citu studiju semestri, izņemot ārvalstu studējošos medicīnas rezidentūras programmās;3) papildināt MK noteikumus Nr.360 ar punktu nosakot, ka vispārējās izglītības ieguvē 2020./2021. mācību gadā 2., 3., 5., 6., 8., 9., 11. un 12. klasē mācību priekšmetā var neizlikt pirmā semestra vērtējumu. Šādā gadījumā vērtējumu mācību priekšmetā nosaka ņemot vērā 2020./2021. mācību gadā iegūtos summatīvos vērtējumus. |
| 3. | Projekta izstrādē iesaistītās institūcijas un publiskas personas, kapitālsabiedrības | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz:1) atvasinātām publiskām personām - valsts augstskolām un Zinātnisko institūciju reģistrā reģistrētajām zinātniskajām institūcijām, tajās nodarbinātajiem un ārvalstniekiem, kuri veiks zinātnisko darbību šajās institūcijās zinātniski pētniecisko projektu ietvaros, lai izpildītu šajos projektos noteiktās saistības:2) augstskolām, un koledžām, tajās nodarbinātajiem, studējošajiem un ārvalstu studējošiem, kuri studijas uzsāks pēc 2021. gada 1.janvāra. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās prasības neietekmēs tautsaimniecību un administratīvais slogs būs tai atvasinātajai publiskai personai - valsts augstskolai un Zinātnisko institūciju reģistrā reģistrētajai valsts zinātniskajai institūcijai, kura uzaicinās nepieciešamo ārvalstnieku, lai izpildītu zinātniski pētniecisko projektu ietvaros noteiktās saistības. Projektā noteiktās prasības neietekmēs tautsaimniecību un administratīvais slogs būs augstskolām un koledžām. |
| 3. | Administratīvo izmaksu monetārs novērtējums | Administratīvās izmaksas monetāro izvērtējamu nav iespējams veikts, jo tas ir katras atvasinātas publiskas personas - valsts augstskolas un Zinātnisko institūciju reģistrā reģistrētas valsts zinātniskās institūcijas kompetencē, kura risinās jautājumu par nepieciešamā ārvalstnieka piesaisti un ar to saistītajiem uzdevumiem. Tas pats attiecināms uz augstskolām un koledžām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to elektroniski izplatīt atvasinātām publiskām personām - Zinātnisko institūciju reģistrā reģistrētajām zinātniskajām institūcijām, augstskolām un koledžām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums nodrošina uzņemto saistību izpildi, radot labvēlīgākus apstākļus zinātnisko projektu īstenošanā. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, atvasinātas publiskas personas - valsts augstskolas un Zinātnisko institūciju reģistrā reģistrētas valsts zinātniskas institūcijas, augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektu īsteno esošu institūciju un cilvēkresursu ietvaros.Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāra

pienākumu izpildītājs J.Volberts

Depkovska, 67047772

anita.depkovska@izm.gov.lv

1. <https://eur-lex.europa.eu/legal-content/LV/TXT/?uri=uriserv%3AOJ.LI.2020.208.01.0001.01.LAV&toc=OJ%3AL%3A2020%3A208I%3ATOC> [↑](#footnote-ref-1)
2. <https://secure.ipex.eu/IPEXL-WEB/dossier/document/COM2020686FIN.do> [↑](#footnote-ref-2)